./data/phi0474/phi056/phi0474.phi056.perseus-lat1.xml
M. Tullius Cicero
in novis tr  pl  intellego spem te habere   id erit firmum, si Pompei voluntas erit ; sedCrassum tamen metuo   A te quidem omnia fieri fortissime et amantissime video nec miror, sed maereo casum eius modi ut tantis tuis miseriis meae miseriae subleventur  nam ad me P  Valerius, homo officiosus, scripsit, id quod ego maximo cum fletu legi, quem ad modum a Vestae adtabulam Valeriam ducta esses   hem, mea lux, meum desiderium, unde omnes opem petere solebant! te nunc, mea Terentia, sic vexari, sic iacere in lacrimis et sordibus, idque fieri mea culpa, qui ceteros servavi, ut nos periremus!